CELEX: 32015R1747
Language: hr
Date: 2015-09-30 00:00:00
Title: Provedbena uredba Komisije (EU) 2015/1747 оd 30. rujna 2015. o ispravku Priloga Uredbi (EU) br. 26/2011 o odobravanju vitamina E kao dodatka hrani za životinje za sve životinjske vrste (Tekst značajan za EGP)

1.10.2015   
            
            
               HR
            
            
               Službeni list Europske unije
            
            
               L 256/7
            
         PROVEDBENA UREDBA KOMISIJE (EU) 2015/1747
   оd 30. rujna 2015.
   o ispravku Priloga Uredbi (EU) br. 26/2011 o odobravanju vitamina E kao dodatka hrani za životinje za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna ocjena dodataka odobrenih u skladu s Direktivom Vijeća 70/524/EEZ (2).
            
         
               (2)
            
            
               Vitamin E ponovno je ocijenjen te je Uredbom Komisije (EU) br. 26/2011 (3) odobren kao dodatak hrani za životinje za sve životinjske vrste do 4. veljače 2021.
            
         
               (3)
            
            
               Iako se članak 1. Uredbe (EU) br. 26/2011 odnosi na pripravke vitamina E koji su odobreni kako dodatci hrani za životinje podložno uvjetima iz Priloga toj Uredbi, u tom se Prilogu ne upućuje ni na kakve pripravke. Ta nedosljednost navodi nadzorna tijela nekih država članica na mišljenje da pripravci koji sadržavaju vitamin E nisu odobreni.
            
         
               (4)
            
            
               Kako bi se omogućilo ispravno tumačenje Uredbe (EU) br. 26/2011, potrebno je u Prilog toj Uredbi uvrstiti upućivanje kojim bi se razjasnili uporaba i stavljanje na tržište pripravaka koji sadržavaju vitamin E, budući da je to i bila namjera kad se donosila ta Uredba.
            
         
               (5)
            
            
               Osim toga, iskustvo službenih kontrola u pogledu označivanja vitamina E pokazalo je da su potrebna pojašnjenja u pogledu posebnog naziva koji se daje aditivu.
            
         
               (6)
            
            
               Stoga bi Uredbu (EU) br. 26/2011 trebalo na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EU) br. 26/2011 mijenja se kako slijedi:
   
               1.
            
            
               u stupcu u rubrici „Aditiv”:
               
                           —
                        
                        
                           „Vitamin E/all-rac-α-tokoferil acetat” zamjenjuje se navodom „‚Vitamin E’ ili ‚all-rac-α-tokoferil acetat’”;
                        
                     
                           —
                        
                        
                           „Vitamin E/RRR α-tokoferil acetat” zamjenjuje se navodom „‚Vitamin E’ ili ‚RRR α-tokoferil acetat’”;
                        
                     
                           —
                        
                        
                           „Vitamin E/RRR α-tokoferol” zamjenjuje se navodom „‚Vitamin E’ ili ‚RRR α-tokoferol’”.
                        
                     
         
               2.
            
            
               u stupcu u rubrici „Druge odredbe” dodaje se sljedeća točka:
               
                           „3.
                        
                        
                           Vitamin E može se staviti na tržište i upotrebljavati kao dodatak koji sadržava pripravak.”.
                        
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. rujna 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).
   
      (3)  Uredba Komisije (EU) br. 26/2011 od 14. siječnja 2011. o odobravanju vitamina E kao dodatka hrani za životinje za sve životinjske vrste (SL L 11, 15.1.2011., str. 18.).